קורסנגהא עם אבי פאר: הבנת הקארמה בימים כאובים
2024-03-04 20:00 - 22:30 (Asia/Jerusalem) | מפגש מקוון
מרץ-אפריל 2024
הבנת הקארמה בימים כאובים
שמונה מפגשים שבועיים | החל מה-4.3.24, בימי שני, 20:00-22:30
קורס אונליין (באמצעות זום)
( 4 מפגשי מרץ: 4.3, 11.3, 18.3, 25.3| 4 מפגשי אפריל: 1.4, 8.4, 15.4, 29.4)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ – אפריל 2024:
“כל היצורים הם הבעלים של הקארמה שלהם,
היורשים של הקארמה שלהם,
נולדים אל תוך הקארמה שלהם,
קשורים לקארמה שלהם,
נתמכים על ידי הקארמה שלהם.”
(מתוך הספר ‘טוב ורע ומעבר להם -הקרמה בלימוד הבודהיסטי’ מאת המכובד פ.א.פאיוטו בהוצאת ‘בודהיזם בישראל’)

כאשר אנו שרויים בימים כאובים, עולים בנו (באופן טבעי) רגשות של כעס, פחד, בלבול ואי-וודאות. עולה גם רצון להבין מה הביא לכל זאת , כיצד להתמודד והיכן ניתן למצוא יציבות.
ה”קארמה”, או “חוק הסיבה והתוצאה”, הינו אחד מעקרונות היסוד הפחות מובנים של הדרך הבודהיסטית.
רבים מבינים את חוק הקארמה באופן שגוי ומגדירים אותו כעקרון של “שכר ועונש” על התנהגותנו ואפילו כסוג של “גזירת גורל” שנקבע מראש ואין לשנותו.
הבנה בהירה ומעמיקה של מאפייני הכוונה, האחריות והבחירה הנמצאים בבסיסו של חוק הקארמה מסייעת להיעזר בו כמצפן המכוון את קבלת ההחלטות בכול היבטי חיינו. בכך, אנו בונים יכולת השפעה מעשית על איכות חיינו וחיי הסובבים אותנו.
בקורסנגהא זה נחקור את מושגי היסוד של חוק הקארמה ואת האופן בו ניתן ליישמם בחיינו, במיוחד בתקופה סוערת וכאובה זו.

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

סופ״ש ארוך (ד' עד שבת) של ויפסנא - לילה קמחי ויהל אביגור, בסיוע תמי ברקאי
2024-03-06 14:30 - 2024-03-09 18:00 | עין דור, עידן דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

מדיטציה: מההתחלה - בהנחיית אביגיל פן
2024-03-06 19:00 - 2024-03-27 21:00 | פסיכודהרמה, ג'ורג' וייז 6, תל אביב
כיצד נוכל לשהות עם מה שנוכח כרגע?
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה בישיבה על הכרית לבין מדיטציה כהלוך נפש יומיומי המלווה את כל פעולותינו.
מתחילים מהסוף.
עוצרים לרגע.
נושמים עמוק.
מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב שאינה מן ההרגל.

ארבע האמיתות כשער לחופש, קורס המשך לבעלי נסיון בסיסי במדיטציית מיינדפולנס תובנה (ויפסנא) בהנחיית שחר מתן בתל אביב
2024-03-12 09:00 - 11:30 | בית הסנגהה, עובדיה מברטנורה 21, תל אביב, תל אביב
מה קורה כשאנחנו משנים את האופן שבו אנחנו רגילים להביט בעולם? כיצד אופני הסתכלות אחרים יכולים לשנות את החוויה?
ועד כמה החופש אפשרי פשוט משינוי של המבט?
הדרך הבודהיסטית מציעה להביט בעולם דרך הפרספקטיבה של ארבע האמיתות.
היא חוקרת את האופן שבו הסבל מתהווה, ובהבנה של זה – את האופן שהחופש יכול להתהוות.
קורס זה יעמיק בחקירה של ארבע האמיתות כאופן הסתכלות משחרר, בעבודה עם השקפות כאפשרות לרכך את החוויה, ועם כוונות כדרך להכווין את הלב.
כל אלו יתמכו בטיפוח ופיתוח של “פאניה” חוכמה, כנתיב לחופש.
דרישות הקורס
ההשתתפות בקורס כרוכה בנוכחות בכל המפגשים וכן בנכונות והתכוונות לתרגול מדיטציה בבית.
אנא אל תירשמו אם נראה שלא תוכלו להגיע לקורס בצורה רציפה.

ארבע האמיתות כשער לחופש - בהנחיית שחר מתן בתל אביב
2024-03-12 09:00 - 2024-04-08 11:30 | בית הסנגהה, עובדיה מברטנורה 21, תל אביב, תל אביב
קורס המשך לבעלי נסיון בסיסי במדיטציית מיינדפולנס תובנה (ויפסנא)
מה קורה כשאנחנו משנים את האופן שבו אנחנו רגילים להביט בעולם? כיצד אופני הסתכלות אחרים יכולים לשנות את החוויה?
ועד כמה החופש אפשרי פשוט משינוי של המבט?
הדרך הבודהיסטית מציעה להביט בעולם דרך הפרספקטיבה של ארבע האמיתות.
היא חוקרת את האופן שבו הסבל מתהווה, ובהבנה של זה – את האופן שהחופש יכול להתהוות.
קורס זה יעמיק בחקירה של ארבע האמיתות כאופן הסתכלות משחרר, בעבודה עם השקפות כאפשרות לרכך את החוויה, ועם כוונות כדרך להכווין את הלב.
כל אלו יתמכו בטיפוח ופיתוח של “פאניה” חוכמה, כנתיב לחופש.

קורס מבוא לדרך הבודהיסטית ולמדיטציית מיינדפולנס תובנה (ויפסנא) בתל אביב בהנחיית שלומית שלו
2024-03-12 18:00 - 20:30 | בית הסנגהה, עובדיה מברטנורה 21, תל אביב, תל אביב
תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.

איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.

הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.

התכוונות אוהבת - יום תרגול עם נועה נחום
2024-03-15 10:30 - 16:00
“כשם שאם תגונן על ילדה היחיד
גם במחיר חייה שלה
כך בדיוק יש לטפח תודעה מלאה בהתכוונות אוהבת ללא גבול לכל היצורים החיים”
​(מטא סוטה, תרגום: קרן ארבל)
​
הדרך הבודהיסטית משולה לציפור בת שתי כנפיים-כנף התבונה וכנף החמלה ואיכויות הלב.
עוד כנף התבונה מזמינה אותנו ללמוד את אמנות השחרור, טיפוח תבונה וראייה בהירה וחודרת, כנף החמלה מזמינה אותנו ללמוד את אמנות טיפוח אותן איכויות הלב ודפוסים חדשים ומיטיבים המסיבים את המבט לטוב, למוערך, לידידותיות ולהכרת התודה.
מטא היא הראשונה מארבעת ‘מצבי התודעה הגבוהים’. המטא היא איכות בסיסית של לב בפתיחות, בקשר, בקרבה.
במהלך היום נתרגל ונטפח את האפשרות לתת לאיכות של הלב להיות נוכחת במרחב, בישיבה, הליכה ושכיבה.
התרגול יתקיים בדממה ויהיו זמנים לשיחות דהרמה קצרות, לשיתוף, ולשאלות.

הלוטוס מהבוץ - אחר צהריים של תרגול במסורת של מורה הזן תיך נאת האן
2024-03-16 15:30 - 18:30 | המרכז לויג’נאנה יוגה, מזא"ה 22, תל אביב
“בלי סבל, אין אושר. כך שאל לנו להפלות נגד הבוץ. עלינו ללמוד איך לחבוק ולערסל את סבלנו ואת הסבל בעולם, בהרבה רוך.”
— תיך נאת האן
לפרטים ולהרשמה:
https://yogatlv.co.il/%D7%9C%D7%95%D7%98%D7%95%D7%A1-%D7%91%D7%95%D7%A5/
במסורת הבודהיסטית, הלוטוס הוא דימוי לתודעה ערה וצלולה, הבוץ הוא דימוי לסמסרה – עולם הסבל. למעשה, הם חלק בלתי נפרד מאותה המציאות, ממש כמו בבריכת לוטוסים. בלי הבוץ, אין אפשרות ללוטוס – זו המציאות. והמציאות הזו, כך מציעים לנו, היא בעצם התגלמות התודעה שלנו.
בוץ לא חסר, כך נראה, ולא כול בוץ מצמיח לוטוס. מה כן עוזר להצמיח לוטוסים ולא לפחד מהבוץ? תרגול של נוכחות, התבוננות לעומק ושל ‘מולקולת’ הקסם – חמלה. חמלה מאפשרת להיות במגע עם הבוץ, מבלי שהוא יכריע אותנו.
המפגש כולל תרגול, לימוד ושיתוף.
אחר צהריים של תרגול, לימוד ושיתוף בהנחיית מורת הדהרמה חגית הרמון.
יום שבת ה 16.03.2024 בין השעות 15:30 ל 18:30
במרכז לויג׳נאנה יוגה, מזא״ה 22 תל אביב.

כיצד תרגול אי היצמדות וארעיות יכול לעזור לנו בהתמודדות עם פחד בהנחיית הנזיר קארצון
2024-03-18 18:30 - 21:00 | הבית של תמר שרעבי, שדות 30, עין הבשור
מוזמנים למפגש עם הנזיר קארצון (יקי פלט) בנושא: “איך תרגול אי היצמדות וארעיות יכול לעזור לנו בהתמודדות עם פחד”.
הנזיר קארצוּן (יקי פלט), חבר אהוב, מורה ומתרגל מסור, בעל ידע נרחב ויכולת מרשימה ללמד את נושאי הלימוד המורכבים באופן בהיר, מרתק, סדור ועטוף בהומור.
הנזיר קארצוּן תרגם ולימד שיעורים בפילוסופיה בודהיסטית במשך שנים רבות במכון צ’נרזיג ללימוד ותרגול בודהיזם טיבטי (Chenrezig Institute), המרכז הבודהיסטי הגדול ביותר בחצי הכדור הדרומי, לאחר שסיים בהצלחה את תוכנית הלימודים המתקדמת של המכון. שמו נכלל ברשימת המורים המורשים ללמד במרכזי FPMT ברחבי העולם.

ערב דהרמה – תרגולים בימים של משבר בהנחיית הנזיר קרצון
2024-03-19 18:30 - 20:30 | מרכז מיינדפולנס שער הנגב מכללת ספיר, מועצה איזורית שער הנגב, שער הנגב
אחרי זמן כה רב רחוק מהבית, נרגשים להיפגש שוב פנים אל פנים:
מרכז מיינדפולנס שער הנגב מזמין אתכם לשיחה של חיזוק ותקווה עם הנזיר קארצון (יקי פלט) שנולד וגדל בישראל בנושא:
כיצד תרגולים מהמסורת הבודהיסטית יכולים לחזק אותנו בימים של משבר?

בודהיזם טיבטי בעברית - בהנחיית קרן ארבל ובעז עמיחי
2024-03-20 12:00 - 2024-03-26 17:00 | מנזר האחיות ציון, עין כרם, ירושלים
תרגול המדיטציה הבודהיסטית מבוסס על מסורת בת 2500 שנה, אשר הועברה ממורה לתלמיד, בעל פה ובכתב. הטקסטים המוקדמים ביותר נשתמרו בשפת הפאלי, כחלק מהקאנון המוקדם של דברי הבודהה. טקסטים אלו מפרטים הן את עקרונות התרגול והן את תפיסת העולם הבודהיסטית. טקסטים מאוחרים יותר נכתבו בסנסקריט, ומביאים עימם פרשנויות ונקודות מבט נוספות.
בריטריט זה נשלב בין תרגול בישיבה והליכה ולימוד של טקסטים שונים שיעשירו את התרגול. בכל יום יוקדש פרק זמן של שעתיים ללימוד של הדהמה ושיחה.
הריטריט יתקיים בשתיקה

תורת הבודהה בבית אחד – שבת דהרמה עם הנזיר קארצון
2024-03-23 09:00 - 17:30 | אנטאקרנה, יצחק שדה 29, תל אביב
הימנעו מכל פעולה שלילית
טפחו מעשי חסד מושלמים
אמנו את תודעתכם עד תום –
זו תורתו של הבודהה.
הבית הזה בן ארבע השורות הוא אחד השיעורים המפורסמים של הבודהה שממצה את תורת הבודהה כולה.
במשך יותר מ-2,600 השנים האחרונות מתרגלי רוח בודהיסטיים רבים מספור עסקו באימון הבודהיסטי שמבוסס על שלושה עיקרים אלה שמובאים כאן, שמרכיבים את שני ההיבטים של תורת הבודהה – שיטה וחכמה.
הבסיס של תורת הבודהה הוא היבט השיטה שעוסק בהתנהגות מוסרית – הימנעות ככל שניתן ממעשים פוגעים, בנו ובזולת; טיפוח עשייה חיובית שמטרתה להיטיב ולעזור לבעלי תודעה רבים ככל האפשר; ופיתוח איכויות חיוביות כמו חמלה, טוב לב אוהב, נדיבות, סבלנות, וכן הלאה.
יש לאמן את התודעה על-פי עקרונות אלו המהווים את צד השיטה, אך בנוסף לכך יש לפתח אף את התודעה תוך הגברת יכולת הריכוז ועיסוק בצד החכמה – פיתוח הבנת המציאות כפי שהיא, אותה מציאות שאנו שוגים באופן מתמיד בתפיסתה ובהבנתה. באופן זה של פיתוח השיטה והחכמה המפורטות בבית האחד בן ארבע השורות נוכל למצות עד תום את הפוטנציאל של טבע התודעה שלנו ולהגשים את מצב החירות וההארה השלמה.
הקורס מתאים לתלמידים חדשים וותיקים כאחד. מקום המפגש אינו נגיש ונמצא בקומה שלישית, אנו מתנצלים בפני מי שזה מונע ממנו להגיע.

דומיה - מודעות מלאה לנשימה - 4 מפגשים בהשראת הדרשה על מודעות מלאה לנשימה, במסורת מורה הזן תיך נאת האן - עם חגית הרמון
2024-03-25 19:30 - 21:00 | זום
“נישמו, אתם בחיים!” – תיך נאת האן
ארבעה מפגשים של תרגול ולימוד לפי הדרשה על מודעות מלאה לנשימה.
המפגשים יתקיימו בזום – קישור יישלח לנרשמים.
לפרטים ולהרשמה: https://forms.gle/DRdLg6eLcAPjr4xw5
במפגשים נתוודע ל-16 תרגילים ממוקדי גוף של מודעות לנשימה. הם כמו סירה שיכולה לסייע לנו להתגבר על הסחף והטלטלה של אוקיינוס הסבל. בעזרתם נוכל להביט לעומק ולראות את טבעם האמיתי של הדברים, ולחוות שחרור.
מקורם בטקסט עתיק ונוקב – סוטרת האנפנסאטי (הדרשה על מודעות מלאה לנשימה) – שכוחו מתגלה בימינו מחדש על ידי מחקרים מדעיים. הוא נותר רלוונטי מתמיד.
המפתח הוא יצירת דומיה – כזו שמאפשרת מרחב פנימי וצלילות. משם הכול נראה אחרת.
כול מפגש, בן שעה וחצי, יכלול תרגול, לימוד ושיתוף קצר.

מרחבי מרפא: אימוני הברהמה ויהארה - בהנחיית מאיה לאוב
2024-03-27 10:00 - 13:00 | בית תרבות ע”ש רייזל ובזום, גאולה 12, כפר סבא
בקורס זה נבקש להרחיב ולצלול לעומק מרחבי המרפא אותם מציעה הדרך הבודהיסטית. נעזר בחלוקה לארבעה מרחבי ״הברהמה ויהארה״- ארבעה אימונים, המכונים גם “משכנים אלוהיים”: האימון באהבה, האימון בחמלה, האימון בשמחה בשמחתו של האחר, והאימון בהשתוות הרוח (או איזון הרוח).
האימון באהבה: מתבסס על היכולת לראות את הטוב שבאחר, ומעמיק את הרצון המולד שיש לכולנו להיטיב, לממש את הכמיהה שלאחר יהיה טוב, ולקיחת אחר-יות בקשר לכך. מצב המנוגד למרחב המרפא הזה, הוא המצב המייסר המכונה “היאחזות”. בהיאחזות אני גם רואה מה טוב ויפה באחר אבל לא נהנית ממנו לשמו אלא רוצה אותו לעצמי. אני מתייחסת לאחר כאובייקט למימוש צרכיי, ועסוקה בשאלה במה הוא טוב בשבילי.
האימון בחמלה: הינו היכולת לשאת את סבלו של האחר, לפעמים גם להכיל ולעכל עבורו את החומרים הקשים שהנפש מסרבת לעכל ולעבד, והרבה פעמים זה פשוט האפשרות להשתתף עם מישהו בצערו. חמלה מתבססת על אמפתיה – היכולת להרגיש מה עובר על מישהו אחר, בנוסף לרצון לעשות משהו כדי להקל על הסבל המיותר. המצבים המנוגדים לחמלה הם רחמים, הזדהות ומצבים המתבססים על אפתיות ואדישות.
האימון בשמחה בשמחתו של האחר: הוא ביסוס המצב המנטלי בו אני שרויה בהתרגשות מהטוב שבאחר. המרחב המנוגד למרחב זה המסב סבל רב הוא מצב של קנאה צרות עין, שמחה לאיד, והרצון לחמוד ולחבל בטוב של האחר.
האימון בהשתוות הרוח: הוא ביסוס היכולת להיפתח לכל רבדי החוויה. להסתובב בעולם בלב פתוח, לא רק להיות באהבה, אלא גם להסכים להתאבל ולחוות כאב. זו חתירה מתמדת לשלמות החוויה, לא שאיפה למושלמות.
הסכמה מלאה לחוות את כל קשת הרגשות מצבי התודעה והגוף. בהשתוות הרוח התודעה אינה הודפת או נצמדת לשום תופעה.
כל אימון, הוא לא רק אימון התודעה הפרטית אלא גם יצירה של מרחב מחייה מיטיב, סביבה פורייה לחיים טובים בוגרים ועשירים עבור הכלל. ככל שנשכון בהם יותר, נביא איכויות של ריפוי לתודעתנו, ונהיה אנחנו מרחבים מרפאים עבור אחרים, בתקווה שאדוות הריפוי והטוב יתפשטו בעולם.
בקורס נתאמן במדיטציה המותאמת לכל נושא ונושא, נתנסה בתרגילים ובשיחה פתוחה בכל אחד מהמרחבים.
הקורס מתאים למי שכבר תרגלו ולמדו בעבר, כמו גם למי שעושה את צעדיו הראשונים בדרך הבודהיסטית.

חמש התזכורות או כשהבודהה הסכים לפחד - בהנחיית יובל אידו טל
2024-03-31 12:00 - 14:00 | מקוון
אמר הבודהה:
חמש עובדות כדאי לזכור, ולהרהר בהן לעיתים קרובות, בין אם אני גבר או אישה, בין אם אני בן בית או נזיר:

1. בהכרח אזדקן. לא אוכל להימנע מזיקנה.
2. בהכרח אחלה. לא אוכל להימנע מחולי.
3. בהכרח אמות. לא אוכל להימנע ממוות.
4. בהכרח אשתנה ולפיכך אפרד מכל מי ומכל מה שיקר לי ואהוב עליי. לא אוכל להימנע מהשתנות ומפרידה.
5. אני הבעלים של פעולותיי הרצוניות. אני היורש של פעולותיי הרצוניות. פעולותיי הרצוניות הן הרחם שממנו אני נולד; והן מה שקושר אותי עם העולם. הן שקובעות את אחריתי; ומיטיבות או מזיקות, לא אוכל להימנע מלרשת את תוצאות פעולותיי הרצוניות.
​
[אוּפָּגָּ‘טְּהָנָה סוּטָּה. אנגוטרה ניקאיה 5.57]
​
בקורס בן ארבעה מפגשים, נבחר מראש ובמודע להיפגש מפגש חזיתי עם הדברים שמפחידים אותנו; הזיקנה, החולי והמוות, ההשתנות והפרידה, ואולי לא פחות מכל אלה, האחריות הקיומית שמלווה את המפגש שלנו עם עולם רווי דברים ותופעות שלא ביקשנו, לא הזמנו, לא תכננו, ובכל זאת מלווים את חיינו.

אפשר להירשם לקורס בלא כל רקע קודם, או כהמשך למשתתפי הקורס ״האומץ לפחד״ וקורסי יסוד אחרים.

מפגש מקוון בסדרת מפגשי שבילים רבים דהרמה אחת: הבודהיזם אינו כדור הרגעה. האמנם?
2024-04-05 10:00 - 12:30 | מפגש מקוון
📕 ייחודי לנרשמים! הספר: “כשהדברים מתפרקים” בהוצאת פראג במבצע מיוחד ומוגבל בזמן: 50% הנחה על עלות הספר
לחצו כאן לרכישת הספר באתר פראג (יש להזין את הקופון SHVILIM ברכישה) »
יום שישי, 5 באפריל 2024
בין השעות: 12:30-10:00
בהשתתפות: ד״ר אורה סתר, ד״ר אורן הנר, ד״ר אסף סטי אל-בר, אבירן בן דוד
מנחים: אילן לוטנברג ואבי פאר
“בעבר, נזירים, וגם עכשיו,
אני מלמד סבל והפסקת הסבל.”
(הבודהה)
זה הציטוט הנכון, ולא כפי שמקובל לצטט בטעות: ״אני מלמד רק סבל והפסקת הסבל.״
נשאלת השאלה, האם ניתן להסיק מכך שהבודהיזם מציע גם הקלה מסבל, ולא רק הפסקה של סבל?
זו אינה שאלה תיאורטית, מאחר והפסקה (מלאה) של הסבל נראית למרביתנו בלתי ניתנת להשגה, עד כדי רתיעה ונטישה של הדרך הבודהיסטית.
במפגש זה נשמע התייחסויות ופרשנויות לנושא “הקלה מסבל” בבודהיזם:

האם הקלה והפסקה של הסבל הם היבטים של אותו תהליך או אולי שני מושגים שונים ואף מנוגדים זה לזה?
האם “הבודהיזם המערבי” מתמקד יתר על המידה בשאיפה להקלה על הסבל (כגון “מיינדפולנס”) ולמעשה ויתר על האפשרות להפסקה מלאה שלו?
באיזו מידה הבודהיזם הוא סוג מתוחכם של פסיכולוגיה, שמציעה לנו “ציפרלקס מנטלי” – ללא צורך במרשם?
האם הבנת הבודהיזם כ”תורת-נפש”, מצמצמת ומרדדת את המשמעויות המקוריות של הדרך הבודהיסטית, או דווקא מעמיקה אותן?

ספר בהנחה מיוחדת ולזמן מוגבל לכל הנרשמים.ות:
מבצע מיוחד ומוגבל בזמן לכל הנרשמים לאירוע: קופון הנחה של 50% על עלות הספר “כשהדברים מתפרקים” של פמה צ’ודרון, בהוצאת פראג, יישלח אליכם עם הקישור לכניסה ביום חמישי

ריטריט ויפסנא "מנוחה עמוקה"- סנדיה בר-קמה ואודליה ויינברג, בסיוע תמי ברקאי - לבעלי/ות ניסיון קודם
2024-04-09 14:30 | עין דור, עין דור, עין דור
העיקר הוא להקשיב לקצב הפנימי ולנסות לחיות לפיו. כשאדם שואל את עצמו איך הוא צריך לחיות ומה עליו לעשות, רק הכוחות שבתוכו יכולים לתת לו תשובה ודאית
אתי הילסום
כיצד לפגוש את הקשיים הבלתי נמנעים של החיים במפגש ישיר ובלתי אמצעי, ללא הדחקה או הכחשה, ובד בבד להישאר בנינוחות, פתיחות ואמון? האם אפשר לתרגל ללא מאבק פנימי? מה יחסנו הפנימי לקלות, ומהן האמונות הלא-מודעות שלנו לגביה (“אפשר לצמוח באמת רק מתוך קושי וסבל”).
רובנו רגילים להיות באחד משני הקצוות: או שאנחנו נאבקים ומתאמצים, או שאנחנו “בטטות טלוויזיה”. רובנו מאמינים שכדי “לעשות מה שמועיל ובריא” עלינו להיאבק ו”להכריח את עצמנו”. רובנו חווים קונפליקטים פנימיים.
הבודהא לימד את דרך האמצע. לפעמים תובנות (אינסייטים) ושחרור מדפוסים והתניות מתרחשים דווקא כשהתודעה פתוחה, רחבה, נינוחה ושקטה; לפעמים תובנות עולות דווקא כשאנחנו מרפים מהמאמץ.
ברטריט הזה נעצור את השטף הלא-מודע שאנחנו לרוב נמצאים בו ומתפקדים ממנו; נתבונן ב”צורך” שלנו להיות פרודוקטיביים כל הזמן, ובפחדים שגורמים לנו “לעשות” ללא הרף; נחקור מאמץ מול אי-מאמץ ועשייה עם נינוחות, ללא מאבק פנימי.
נתנסה בהשפעות של תנוחות מדיטציה שונות – אתם מוזמנים/ות להתנסות במדיטציה בתנוחת שכיבה.
המהות של תרגול של מנוחה עמוקה היא לא התנוחה של הגוף (תרגול בשכיבה). המהות היא איפשור של שחרור עמוק של היצמדויות בתודעה.
המנוחה העמוקה מאפשרת לתודעה לשחרר היאחזויות ברמות עמוקות יותר ויותר, מעודנות יותר ויותר, וכך מאפשרת שהייה חופשיה יותר ויותר. יש חוויה שזה לא אנחנו ש”פוגשים ומשחררים”, אלא הדברים נראים ומשתחררים.
תרגול של מנוחה עמוקה מאפשר לשכבות רבות להתקלף, לנשור, ומאפשר מפגש עם חוכמה עמוקה ואותנטית, עם ידיעה אינטואיטיבית.
הנינוחות והפתיחות מאפשרות לנו להיות בקשר עם תנועת החיים הלא-אישית העוברת דרכנו ומכוונת את צעדינו; עם מקום פנימי משוחרר, ספונטני, לא-מתלבט ולא-מבקר-את-עצמו, מקום של אנרגיה יצירתית ורחבת-לב; מקום שמחבר אותנו למה שחשוב לנו, ואל היכולות והחוזקות העמוקות שלנו, אל מעיין הכוח, החוכמה והאהבה הקיים בנו.

איכויות הלב-ריטריט אביב במסורת של מורה הזן תיך נאת האן - עם חגית הרמון
2024-04-10 14:00 - 15:00 | טבחה
מוזמנים.ות לריטריט במתחם קסום על שפת הכנרת – זמן להיות בשקט ולהתבונן לעומק ביחד.
לפרטים נוספים ולהרשמה: https://forms.gle/7mAGWfMApZNzwqNY7
איכויות הלב, או המידות שאין להן שיעור – חמלה, טוב לב אוהב, שמחה והשתוות נפש – הן תרגול שעוזר לנו להרחיב את הלב, גם בימים קשים. אל מול תחושות של חוסר אונים, ייאוש, כאב, אבל, לב רחב הוא מה שיכול לעזור לשנות את המצב – בתוכנו וסביבנו. לב רחב מאפשר הרבה, והוא הכר הפורה לראייה צלולה שמאפשרת עשייה מיטיבה בעולם. את האיכויות האלה אנחנו מתרגלים קודם כול כלפי עצמנו. ואז כלפי אחרים והעולם. מה מצמצם את הלב? מה מרחיב אותו? לפי מסורת התרגול, המציאות היא התגלמות התודעה – האישית והקולקטיבית. ולכן אנחנו מוזמנים לבדוק אילו זרעים נרצה להשקות בתודעתנו ואילו להימנע מלהשקות.

על חוף החכמה והחמלה בימי סערה - בהנחיית אילן לוטנברג
2024-04-10 14:30 - 18:00 | עין דור, עין דור, עין דור
בלימוד הבודהיסטי של חכמה וחמלה מצוי עולם שלם. עולם שאם אנו נפתחות ונפתחים אליו, לא רק כלימוד מושגי, אלא כהתנסות ישירה וחווייתית, מתגלות לנו אפשרויות של חיים חופשיים, ערים ומחוברים יותר.
אנחנו פוגשות ופוגשים כאב וצער בחיים האלה, בחיינו האישיים, מסביבנו אצל אהובינו, ובמעגלים רחבים יותר – בחברה שאנחנו חלק ממנה, ובעולם. בימים אלה, המפגש הזה עז ומטלטל מתמיד.
הלימוד והתרגול הבודהיסטי מציעים לנו דרכים נבונות ומשחררות לפגוש סבל וגם להיענות לו, כך שנוכל להישאר בלב פתוח במגע איתו, להבין מה מייצר אותו, ולחוש מסוגלות לפעול ולהיטיב. במציאות הקשה והמאתגרת שאנו חולקים בעת הזו, ללימוד העשיר של החכמה והחמלה ולהבנה של האופן שבו הן קשורות זו בזו ומזינות זו את זו יש ערך רב. במהלך הריטריט נחקור ונתנסה בתרגול עם האיכויות האלה, ועם השזירה העדינה שלהן שמזמינה אותנו להישיר מבט אל מציאות חיינו, להישען על המשאבים הזמינים לנו, ולחלוק זמן של שותפות כסנגהה במגע עם עומקי הצער והיופי של החיים.
הריטריט פתוח למתרגלות.ים ותיקות וגם למי שהם.ן חדשים לדרך.

סופ״ש ארוך (ד' עד שבת) של ויפסנא - שימי לוי, בסיוע דוד לב
2024-05-01 14:30 - 18:00 | עין דור, עין דור, עין דור

הנעת גלגל הדהרמה, קורס המשך אונליין לבעלי נסיון בסיסי במדיטציית מיינדפולנס תובנה (ויפסנא) בהנחיית אלהיה אייל מור
2024-05-01 18:00 - 20:30 | זום
“נזירים, זאת אמת האצילים בדבר הדרך להפסקת האי-נחת, חוסר הסיפוק והסבל: זאת הדרך האצילה בעלת שמונת האיברים: השקפה נכונה, כוונה נכונה, דיבור נכון, פעולה נכונה, פרנסה נכונה, מאמץ נכון, תשומת לב נכונה וסמאדהי נכון”.
(הדרשה על הנעת גלגל הדהרמה, תרגום מפאלי: קרן ארבל)
קורס גלגל הדהרמה מציע מסגרת להעמקה בתרגול מדיטציית ויפאסנה ובהיכרות עם מושגי היסוד של הדרך הבודהיסטית.
ארבע האמיתות ושמונת איברי הדרך שיחד מקיפים את כל האספקטים של חיינו: ההשקפות והכוונות, הפעולות ואורח החיים, טיפוח התודעה בתרגול הפורמלי והלא פורמלי.
הלימוד בקורס מבוסס על תרגול מדיטציה ועל הלימוד בקבוצה – סנגהה, כדרך לשותפות עם מתרגלות/ים נוספות/ים והליכה יחד בדרך, ולתמיכה בהבנת האופנים בהם התרגול על צורותיו השונות יכול לתמוך בחיים ערים, חופשיים, מתוך קרבה למה שחשוב ויקר ללב.
למי מיועד הקורס?
הקורס מיועד למתרגלות/ים ב’תחילת הדרך’, בעלי רקע בתרגול מדיטציית ויפאסנה בקורסי מבוא של תובנה או קורסי מיינדפולנס, שבתות תרגול או קבוצות הישיבה השבועיות.
הוא מתאים גם למי שלא השתתפו בתרגול בקורסים בשתיקה הכוללים לינה (סופ”ש או ריטריטים).
לקורס מוזמנים/ות להירשם גם מתרגלים/ות ותיקים יותר שחשים כי תכנית הקורס מתאימה להם.
הקורס אינו מתאים למי שאין להם/ן שום ניסיון בתרגול.
למתרגלות/ים ללא ניסיון מומלץ להשתתף קודם לכן בקורסי מבוא המוצעים בעמותת תובנה או בקורסי מיינדפולנס / Mbsr במסגרות אחרות.
אנא ציינו בצורה בהירה בטופס הרישום את ניסיון התרגול שלכן-ם.
אופי המפגשים
בכל מפגש נשב יחד למדיטציה מונחית, ויוקדש זמן לשיחת דהרמה על אחד ממרכיבי הדרך.
בנוסף יהיו שיתופים ושיח, במעגל או בקבוצות קטנות, על נושא השיעור וחקירה משותפת של המושגים שיילמדו – מתוך קשב לרלוונטיות שלהם לחיי היומיום והתרגול האישיים.
בין המפגשים יינתנו חומרי קריאה והנחיות לתרגול יומי בבית – שהוא חלק בלתי נפרד מהקורס וחשיבותו זהה לחשיבות ההשתתפות המלאה במפגשים.
תכני הקורס
חיי הבודהה והדרשה הראשונה על ‘הנעת גלגל הדהרמה’
ארבע האמיתות הנאצלות:
אי נחת, חוסר סיפוק וסבל (Dukkha)
אפשרות השחרור מדוקהה – הדרך בעלת שמונת האיברים (Eightfold path)
מהו חופש על פי הדהרמה וכיצד התרגול מוביל אליו?
טיפוח איכויות הלב (ברהמה ויהאראס)
התרגול בחיי היום-יום.

דהרמה ומעורבות בעולם, קורס העמקה היברידי בהנחיית אסף סטי אל-בר
2024-05-01 18:00 - 21:30 | בית הסנגהה, עובדיה מברטנורה 21, תל אביב, תל אביב
תכני הקורס יופיעו בהמשך
הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם
ההשתתפות בקורס היא בהרשמה מראש בלבד ומותנית בניסיון התרגולי שצוין מעלה.
להרשמה יש למלא את הפרטים בטופס המקוון בכפתור מצד שמאל
לאחר מילוי טופס ההרשמה ותשלום דמי ההשתתפות תקבלו מכתב אישור הרשמה וקבלה למייל. אם לא קבלתם כל מענה לאחר מספר שעות נא בדקו בתיבת הספאם.

ריטריט זן סופ"ש עם דהרמה מאסטר ג'ורג' האזלבאוואר
2024-05-02 13:00 - 2024-05-04 16:00 | נאות סמדר, נאות סמדר, נאות סמדר
זן זה מאד פשוט – מי אתה? כולם מחפשים אושר בחוץ אבל רובינו מתקשים להבין את המהות האמתית שבפנים. כולנו אומרים “אני” “אני רוצה את זה, אני אוהב את זה…” אבל רובינו מתקשים להבין מה זה ה”אני” הזה. בסדנה הקרובה נתרגל מדיטציה לפי מסורת הזן הקוריאני ונחקור את ה”אני”.
מה עושים?
הפעילות בסדנה משלבת הדרכה אישית על ידי הזן מאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד
לפרטים נוספים על טכניקות המדיטציה השונות לחצו כאן» http://www.kwanumisrael.org/zen-techniques.php
הסדנה פתוחה לקהל הרחב
על המורה
ג’ורג’ האזלבאוואר JDPS נולד ב-1975 בפראג. עיסוקו המקורי הוא נגרות. הוא הפך לחבר בבית הספר קואן אום בשנת 1999. מאז הוא עזר בבנייה, תחזוקה ותפעול של מרכזי זן רבים ברחבי העולם.
היה אבוט במרכז הראשי של בית הספר האמריקאי בפרובידנס. כיום הוא משמש כאבוט ומורה מנחה במרכז הזן בוראזנה, צ’כיה, שם הוא מתגורר עם אשתו. בשנת 2016 קיבל אינקה (הסמכה ללמד) מזן מאסטר דה-קואנג
.הוא המורה המנחה של בית הספר בצ’כיה ושל קבוצת פרדס חנה.

קורס על טבע הבודהה - בהנחיית יעל אלטרץ
2024-05-05 18:30 - 20:00 | מפגש מקוון
אם אוכל אי פעם להשתנות? האם אצליח להתגבר על ההתמכרויות הקטנות שלי? האם אצליח לשנות דפוסים או נטיות שאינם מיטיבים עימי? וגם אם ניתן לשנות – מהו טווח השינוי הפוטנציאלי? האם אוכל רק למתן מעט את מה שמפריע לי, או שאוכל לעשות שינוי מהותי?
במי מאיתנו לא עולות שאלות אלו מדי פעם. כשאנו מתעצבנים, כועסים, מתייאשים, משתוקקים – האם לא עולה בנו הרצון להיות יותר שלווים, עם לב פתוח, אוהבים וסבלניים לסובבים אותנו? ובזמן של תרגול כאשר דעתינו מוסחת – עד כמה מורגש בנו חסרונו של הריכוז?
קורס זום של שבעה מפגשים בנושא טבע הבודהה עוסק בלב ליבו של הדבר: האם – ועד כמה – ניתן להשתנות?
לשם ההשוואה: מחקרים מגלים כי הביטחון ביכולת להחלים מאיץ ומשפר את תהליך ההחלמה אחרי ניתוח למשל. מטרתנו, בקורס זה, היא לפתח ביטחון דומה ביכולתנו להתמיר את התודעה, ביכולתנו להשתנות.
ברגע שנבין כיצד התודעה פועלת – אז קורה הקסם. כשאנו משוכנעים ובטוחים ביכולתנו להשתנות – הבלתי אפשרי הופך לאפשרי.
הלימוד של הנושא נטוע בטקסט של מייטריה – The Sublime Continuum of the Mahayana – העוסק בטבע הבודהה. מתוך הטקסט נלמד מדוע טבע התודעה נקרא בעצם טבע הבודהה; מתוך הטקסט נצא לדיונים מרתקים, ננתח סיטואציות מחיינו, נמדוט ונהרהר לעומק בדברים. לאורך הקורס ננסה, הלכה למעשה, להסיר תפיסות עצמיות המגבילות את התפתחותנו.

שבעת גורמי ההתעוררות - טיפוח התודעה הערה - קורס העמקה בתל אביב בהנחיית שחר מתן
2024-05-06 08:15 - 10:15 | בית הסנגהה, עובדיה מברטנורה 21, תל אביב
“כאשר איבר ההתעוררות ‘תשומת לב’ נוכח אצל נזיר, הוא יודע איבר ההתעוררות נוכח. כאשר איבר ההתעוררות ‘תשומת לב’ לא נוכח, הוא יודע איבר ההתעוררות אינו נוכח. הוא גם יודע איך מתהווה ומופיע איבר ההתעוררות ‘תשומת לב’ שלא הופיע בעבר, ויודע איך מתפתח איבר ההתעוררות ‘תשומת לב’ שהופיע והתהווה והגיע לכלל שלמות.”
שבעת גורמי ההתעוררות הן איכויות שמטות את התודעה אל עבר חופש, אל עבר התעוררות, אל עבר שחרור ממה שכובל אותנו.
תשומת לב – סטי, היא הראשונה. אך ישנן שבע איכויות יפות, שבע המופלאות: מיינדפולנס, חקירת התופעות, חיוניות והתמדה, שמחה, שלווה, סמהאדי ואופקה.
התרגול תומך באפשרות לראות מקרוב איזה איכויות נוכחות במצב התודעה שלנו, ומה הן מתנות.
בהדרגה נשים לב לאופן שבו איכויות מסויימות מטות את התודעה לכיוון אחד – מייטיב, ואיכויות אחרות מטות את התודעה לכיוון אחר – שאינו מייטיב.
בקורס זה נשלב בין לימוד של חוכמה: זיהוי והבחנה מלאה בין מה שמייטיב ומה שאינו, חקירה של התנאים התומכים בהופעה של איכויות אלו.
לבין תרגול של טיפוח. כיצד נזין נטפח ונממש איכויות אלו שתומכות בהתעוררות ומטות אל עבר חופש.
הקורס יכלול טכניקות מדיטציה שונות, וכן חקירה של היבטים לא פורמלים של יישום איכויות אלו באופן שיתמוך ביותר רווחה בלב-גוף-תודעה.
הקורס מיועד למי שעשת.ה קורס מבוא וקורס הנעת גלגל הדהרמה / שני סופ”שים בשתיקה / ריטריט אחד.

קורסנגהא עם אבי פאר: מימוש הטבע המהותי- הנחיות עמוקות בגובה העיניים
2024-05-06 20:00 - 22:30 | מפגש מקוון
מאי-יוני 2024
מימוש הטבע המהותי- הנחיות עמוקות בגובה העיניים
שמונה מפגשים שבועיים | החל מה-6.5.24, בימי שני, 20:00-22:30
קורס אונליין (באמצעות זום)
( 4 מפגשי מאי : 6.5, 16.5, 20.5, 27.5 | 4 מפגשי יוני: 3.6, 10.6, 17.6, 24.6 | המפגש של 16.5 מתקיים חד-פעמית ביום חמישי)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2024:
שני שירים, שתי גישות:
“הַגּוּף הוּא עֵץ הַבּוֹדְהִי,
הַהַכָּרָה – כְּמַעֲמַד מַרְאָה צְלוּלָה.
צַחְצַח אוֹתָהּ בְּחָרִיצוּת שׁוּב וָשׁוּב
לְבַל יִדְבַּק בָּהּ אָבָק.”
🍂
” לַבּוֹדְהִי בִּמְקוֹרוֹ אֵין עֵץ,
וּלְמַרְאָה צְלוּלָה אֵין מַעֲמָד.
בַּמָּקוֹר אֵין כְּלוּם –
הֵיכָן יִדְבַּק הָאָבָק?”
(מתוך הסוטרה של חוי-ננג, בהוצאת אבן שושן, עמ’ 20, 23)

הבודהא קורא לנו לקחת אחריות על מצב התודעה שלנו. הסיבה לכך היא שהתודעה הינה המקור לאושר ולסבל.
לכן, כל דיבור על “הארה, התעוררות, שחרור, חופש, שמיטה, ניבאנה (נירוואנה)”- פירושו בדיקה וחקירה של טבע התודעה, מאפייניה ואופן פעולתה.
הטקסטים הבודהיסטיים דנים רבות בשאלות אלו ומציגים כלפיהן גישות שונות. שלא פעם נראות כסותרות זו את זו (כפי שמייצגים שני השירים הללו)

בקורסנגהא זה נציג את גישתו הייחודית של מורה הזן חוי-ננג לשאלות מפתח :

“חמשת- הבשמים של גוף הממשות שבטבענו המהותי”
“החרטה נעדרת-הצורה”
“ארבעת הנדרים חובקי-הכל”
“שלושת המפלטים נעדרי-הצורה”
“שלושת ”האוצרות’ שבטבענו המהותי”
“שלושת הגופים של הבודהא”

כפי שמסכם חוי-ננג (הסוטרה של חוי-ננג, בהוצאת אבן שושן, עמ’ 118):
“המקור הוא מעבר לאמיתי ולכוזב,
כלי הרכב אינו גדול ואינו קטן ,
אך התורה והשחרור מתבצעים בהתאם להבדלים ביכולותיהם של האנשים”

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

קורס מבוא אונליין לדרך הבודהיסטית ולמדיטציית מיינדפולנס תובנה (ויפסנא) בהנחיית מיכל יון
2024-05-08 18:30 - 21:00 | זום
תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.
איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.
הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.
נושאי הקורס
• מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
• מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
• תשומת לב לנשימה וכיצד להרפות מדפוסי שליטה
• תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
• כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
• עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
• יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
• כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
• כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

ריטריט יום העצמאות - ערן הרפז - לבעלי/ות ניסיון קודם
2024-05-10 14:30 | עין דור, עין דור, עין דור

איכויות הלב - שבת מדיטציה במסורת של מורה הזן תיך נאת האן - עם חגית הרמון
2024-05-11 15:30 - 18:30 | המרכז לויג’נאנה יוגה, מזאה 22, תל אביב
שבת מדיטציה, 11.5.24, 15:30-18:30
במרכז לויג׳נאנה יוגה, מזא״ה 22 תל אביב

להרשמה ולמידע:
https://yogatlv.co.il/%D7%94%D7%95%D7%A7%D7%A8%D7%94/
איכויות הלב, או המידות שאין להן שיעור, הן תרגול שעוזר לנו להרחיב את הלב ולהאריך את הרוח גם בימים קשים.
אל מול תחושות של חוסר אונים, ייאוש, כאב, אבל וחרדה, לב רחב הוא מה שיכול לעזור לשנות את המצב, בתוכנו וסביבנו.
לב רחב הוא כמו נהר: כששמים חופן מלח בכוס מים – המים אינם ראויים לשתייה עוד; כששמים את אותו חופן מלח בנהר רחב – המים נותרים צלולים ומרווים.
הוקרה היא אחת מאיכויות הלב. הוקרה היא היכולת המופלאה לא לקחת דברים כמובן מאליו, להשתאות ולנהוג ביראת כבוד בכול דבר ובכול אחד ואחת – מקטן עד גדול. עם הוקרה בליבנו, כול דבר נדמה כמתנה יקרת ערך.

הנזירה אני לוסנג מבקרת את תושבי הדרום
2024-05-13 17:00 - 17:30 | קיבוץ מגן, קיבוץ מגן
מורתנו היקרה אני לוסנג תגיע לביקור פרטי בין התאריכים 13/5-3/6 במטרה להיות עם תושבי הדרום. במסגרת הביקור הפרטי יתקיימו כמה פעילויות לתמיכה וחיזוק הפתוחות לכל.
אני לוסנג הינה מורה מרתקת, אישית, היוצרת קשר בלתי אמצעי עם תלמידיה הרבים, וביקוריה בישראל במשך שנים רבות הם מעמודי התווך של עמותת ידידי הדהרמה.
במסגרת ביקורה בישראל אני לוסנג תעביר את הפעילויות הפתוחות הבאות:
♦ ימים שלישי-שישי, 21/5-24/5, ניונג-נה. התרגול יתקיים אצל אורית (פרטים בקישור)
♦ ימים שישי-שבת, 24-25/5, תרגול טארה הלבנה. התרגול יתקיים אצל אורית (פרטים בקישור)
♦ יום שלישי, 28/5, מפגש שיח בתל אביב על איך תפילות יכולות לעזור בתקופות קשות.
